Աբրամ Բարաց

Աբրամ Բարաց (սեպտեմբերի 14, 1895(1895-09-14), Բեսարաբյան գուբերնիա, Ռուսական կայսրություն - հուլիսի 28, 1975(1975-07-28), Իսի լե Մուլինո), ֆրանսիացի քանդակագործ և շախմատիստ։ Փարիզի եռակի չեմպիոն (1925, 1926 և 1928),  միջազգային մրցումների հաղթող Երում (1926), Հասթինգսում (1927-1928) և Բուխարեստում (1930)։


== Կենսագրություն ==
Աբրամ Բարացը ծնվել է Բեսարաբիայում 1895 թվականին։ 1920-ական թվականներին Փարիզի գեղարվեստի դպրոցում սովորել է քանդակագործություն, միաժամանակ 1920-ականների սկզբից մասնակցել է Ֆրանսիայի, Միացյալ Թագավորության և Ռումինիայի շախմատի առաջնություններին։ Մինչև կյանքի վերջը ապրել է Փարիզում։


=== Շախմատային գործունեություն ===
Առաջին մեծ հաջողությանը հասել է 1924 թվականին՝ Փարիզի մրցումներում զբաղեցնելով երկրորդ տեղը և զիջելով Եվգենի Զնոսկո-Բարովսկուն։ Հաջորդ տարի Փարիզի առաջին չեմպիոնատում Վիտալի Գալբերշտադտի հետ կիսել է առաջին տեղը, ինչպես նաև հաղթել է Փարիզի երրորդ (1927) և չորրորդ (1928) չեմպիոնատներում։ Փարիզի՝ 1925 թվականի չեմպիոնատում զբաղեցրել է երրորդ տեղը, իսկ 1929 թվականին այնտեղ կիսել է 2-4-րդ տեղերը։
1926 թվականին հաղթել է Պրովանսի՝ Երգի մրցույթում՝ պարտության մատնելով Դավիթ Յանովսկուն (խաղը դիտել այստեղ)։ 1927 թվականին նույն մրցույթում զբաղեցրել է 4-րդ տեղը։ Հասթինգսի՝ 1927-1928 թվականների հոբելյանական մրցումներում Ժորժ Կալտանովսկու հետ կիսել է առաջին-երկրորդ տեղը (1930-1931 թվականներին՝ 6-րդ տեղ), իսկ 1930 թվականին Բուխարեստի միջազգային մրցույթում՝ Վեքսլերի հետ՝ երկրորդ տեղը։
Ռումինիայի կողմից հանդես է եկել Համբուրգի (1930) և Պրահայի (1931) միջազգային շախմատային օլիմպիադաներում։
Այլ արդյունքներ․ 5-րդ տեղ՝ Սկարսբորոյի (Հյուսիսային Յորքշիր)՝ 1926 թվականի մրցույթում, Ռոսելլի դը Տուրկոյի հետ 2-3-րդ տեղ՝ Նիսի՝ 1932 թվականի մրցույթում, Անդոր Լիլիենտալի հետ 3-4-րդ տեղ՝ Փարիզի՝ 1933 թվականի մրցույթում, 3-րդ տեղ՝ Փարիզի՝ 1938 թվականի և 4-րդ տեղ՝ 1939 թվականի մրցույթներում։


=== Քանդակներ ===
Մասնակցել է փարիզյան Աշնանային սալոնի ցուցադրություններին։
Աբրամ Բարացը եղել է Ալեքսանդր Ալյոխինի ընկերը և գրել է նրա հիշատակին նվիրված գիրք (Testament d’Alekhine, 1972)։ 1956 թվականին Փարիզի Մոնպարնասի գերեզմանատանը կառուցել է Ալյոխինի գերեզմանաքարը։ Այն կազմված էր գրանիտե հիմքով հորիզոնական տեղակայված շախմատային տախտակից, մակագրությունով գրանիտե կոթողից՝ պսակավորված գրոյսմաստերի մարմարյա բարձրաքանդակով։
Հուշակոթողը քայքայվել է՝ չդիմանալով 1999 թվականի դեկտեմբերի քամու կտրուկ սաստկացումներին և մասնակիորեն վերականգնվել է 2003 թվականին (առանց գողացված բարձրաքանդակի)։ Նոր, այս անգամ բրոնզե բարձրաքանդակը՝ Բարացի հեղինակած սկզբնական մակետի համապատասխանությամբ առաջարկվել է կառուցել քանդակագործ Դմիտրի Կամինկերին, ով իր հերթին կազմել է հուշակոթողի՝ իր սեփական նախագիծը (մինչ օրս չի իրագործվել)։


== Բարացի աշխատանքների պատկերասրահ ==
Ա․Ալեխինի դիմանկարը
Ա․Ալեխինի բարձրաքանդակը, գերեզմանաքարի դետալ, 1956
Աբրամ Բարացը Փարիզի չեմպիոնատում,(1929)


== Ծանոթագրություններ ==


== Գրականություն ==
Шахматная еврейская энциклопедия / И. А. Бердичевский. — М.: «Russian Chess House», 2016. — С. 24. — 320 с. — 1500 экз. — ISBN 978-5-94693-503-6.
Abraham Baratz. Testament d’Alekhine. Les Presse du temps present: Париж, 1971


== Արտաքին հղումներ ==
Աբրամ Բարացի շախմատային պարտիաները (1926-1933)
Բարացի շախմատային վիճակագրությունը
Փարիզի չեմպիոնատ, 1925
Փարիզի չեմպիոնատ, 1926
Փարիզի չեմպիոնատ, 1927
Փարիզի չեմպիոնատ, 1928